ItaloBrothers

ItaloBrothers er en tysk dance- og hands-up-gruppe fra Nordhorn i Tyskland, grunnlagt i 2005. Den er kjent for sanger som «Stamp on the Ground» (2009) og «Summer Air» (2016), men har også produsert russelåter på bestilling. De er mest suksessrike i Skandinavia og Sentral-Europa, men har også vært på turne i Øst-Europa.

 Historie 
Zacharias Adrian (f. 1983) fra Köln og tre år eldre Christian Müller fra Nordhorn møttes i 2003 da de studerte musikk ved et universitet i Nederland. Sammen skreiv og produserte de låter innen sjangrene pop og rock, men fant seinere ut at elektronisk dansemusikk var det de ville lage. De grunnla først et musikkstudio i Nordhorn, og så prosjektet ItaloBrothers i november 2005.

Til å synge hadde Adrian og Müller fått inn den noe yngre Mathias Metten (f. 3. november 1987) fra  Brandlecht i Nordhorn, den gang 15, som sang «All You Need Is Love» av The Beatles i sin egen konfirmasjon og på bakgrunn av dette blei satt i kontakt med Adrian og Müller gjennom en av konfirmasjonsgjestene.

Gjennom venners venner kom gruppa i kontakt med produsentene Manuel Reuter og Yann Peifer, som sammen med Natalie Horler utgjør gruppa Cascada, og plateselskapet deres, Zooland Records, som fra mars 2006 stod for å gi ut låtene. I den forbindelse blei det forlangt et navn, og valget falt på ItaloBrothers. I motsetning til hva navnet ymter om, har ikke gruppa italiensk opphav, og de er heller ikke brødre, men er derimot inspirert av italodance-musikk, en avart av eurodance som oppstod i Italia og kjennetegnes av tyngre bass, påvirkning fra italo disco og ofte fravær av rap-sporet som er karakteristisk for annen eurodance. Etterlekken Brothers stammer fra det opplevde brorskapet mellom medlemmene i gruppa.

Den første ItaloBrothers-låten var «The Moon», som kom ut i april 2006 med da 18-årige Metten som forsanger. Han var på det tidspunktet ikke fast medlem, men Adrian og Müller var så tilfredse med resultatet at han etter dette fikk plass som permanent medlem i gruppa.

En del av det tidligere arbeidet til ItaloBrothers var å gjenskape låter fra andre dance-grupper, med Metten som sanger, under betegnelsen ItaloBrothers New Vox Remix. Den egenskrevne og -produserte låten «Stamp on the Ground», som kom ut i 2009, blei av den norske russen valgt til årets russelåt 2010 og lå fire uker på VG-lista med 11. plass som beste plassering. Etter å ha gitt ut flere singler i samme stil, gav gruppa ut debutalbumet sitt, Stamp, i desember 2010 (februar 2011 i Norden, gjennom danske disco:wax). De opptrådte for russen på Tryvannstreffet første gang 7. mai 2010, igjen 30. april 2011 og har fra 2012 både opptrådt for og lagd russelåter på bestilling fra russen.

I takt med at populariteten til hands-up-sjangeren har falt, har ItaloBrothers i likhet med andre hands-up-grupper ved seinere utgivelser (som «My Life Is a Party» og «This Is Night Life») sklidd over i en mer Electro house-prega stil. Russelåten «Springfield», som var et samarbeidsprosjekt med Martin Tungevaag, lå seks uker på VG-lista i 2015. Singelen «Summer Air» fra 2016 er den hittil største kommersielle suksessen deres i Norge, med i alt 21 uker på VG-lista og 2. plass som høyeste plassering (fra uke 27 til uke 30 i 2017).

 Musikkstil 
De første åra produserte ItaloBrothers musikk i tysk Hands Up-stil, inspirert av både italodance, anført av italienske artister og grupper som Bloom 06 (tidligere Eiffel 65), Prezioso, Floorfilla, Gigi D'Agostino og Gabry Ponte, og jumpstyle, som har røtter i Belgia og Nederland. Denne stilen er sammenliknbar med den hos grupper og artister som Cascada og DJ Manian. De har også blitt jamført med Scooter.

I 2010-åra har ItaloBrothers produsert i en stil som likner annen kommersiell europeisk dansemusikk innen house og electro. Denne kan sammenliknes med samtidige utgivelser av artister som R.I.O., Manian, Cascada og Mike Candys.

I en overgangsperiode har enkelte låter, som «Cryin’ in the Rain», blitt gitt ut i to versjoner – én i hver stil.

I nåværende tiår (2020-åra) har ItaloBrothers bevegd seg inn i hardstyle- og hard techno-sjangrene, da disse er blant de mest dominerende dansemusikksjangrene i dag. De produserer også musikk med trance-elementer, da trance-sjangeren også er på vei tilbake til singellistene verden over i dag i 2020-åra, og er i ferd med å bli populær igjen, etter at sjangerens popularitet har vært i en midlertidig bølgedal siden begynnelsen av 2000-åra.

 Medlemmer 

 Zacharias Adrian (2005–), produsent
 Christian Müller, kjent under artistnavnet Kristian Sandberg (2005–), produsent og låtskriver
 Mathias Metten (2006–), forsanger

I tillegg til de tre medlemmene, arbeider åtte andre personer med gruppa.

Mathias Metten har i flere år bodd i Danmark og tatt etternavnet Klyve etter samboeren, som han møtte under en konsert i Danmark. I tillegg til å være forsanger i ItaloBrothers, virker han i dag som grafisk designer.

Diskografi

Album
Stamp! (2010)

Singler
 År TittelHøyeste listeplassering AlbumBEL(Va)DANFIN FRA NOR SVESVITYSØST 2005 «The Moon» —  —  —  —  —  —  — —  — Stamp! 2006 «Colours of the Rainbow»(med Tune Up!) —  —  —  —  —  —  — —  — 2007 «Counting Down the Days» —  —  —  —  —  —  — —  — 2009 «Stamp on the Ground» —  14  —  —  11  53  — —  — 2010 «Love Is on Fire» —  —  —  —  —  —  — —  — «Radio Hardcore» —  29  —  —  —  —  — —  — 2011 «Cryin' in the Rain» —  —  —  —  —  —  — —  — singler uten album «Boom»(med Carlprit) —  —  —  —  —  —  — —  — 2012 «Pandora 2012» —  —  —  —  —  —  — —  — «My Life Is a Party» 84  —  —  103  —  —  62 43  18 2013 «This Is Nightlife» 25  32  16  24  —  —  22 41  26 2014 «Up 'N Away» —  —  —  —  —  —  — —  64 «P.O.D.» —  —  —  —  —  —  — —  — «Let's Go»(med P. Moody) —  —  —  —  —  —  — —  — 2015 «One Heart»(with Floorfilla featuring P. Moody) 69  —  —  57  —  —  — —  — «Springfield»(med Martin Tungevaag) —  —  3  —  22  51  — —  — «Welcome to the Dancefloor» 58  —  —  65  —  —  — —  — «Sleep When We're Dead» —  —  —  —  —  —  — —  — «Kings & Queens» —  —  —  —  —  —  — —  — 2016 «Generation Party» —  —  —  —  —  —  — —  — «Summer Air» 67  14  6  —  2  10 36 34  14 2017 «Hasselhoff 2017» —  —  —  —  —  —  — —  — «Fiction Squad» —  —  —  —  —  —  — —  — «Sorry» —  —  —  —  —  —  — —  — 2018 «Looking Back Someday» —  —  —  —  —  —  — —  — «Inside Out» —  —  —  —  —  —  — —  — «Till You Drop» —  —  —  —  —  —  — —  — 2019 «Games» —  —  —  —  —  —  — —  —«–» angir at utgivelsen ikke nådde listen

Remikser
 Young London – Let Me Go (ItaloBrothers Radio Edit) (2013)
 Manian – Saturday Night (ItaloBrothers Radio Edit) (2013)
 Floorfilla – Italodancer (ItaloBrothers New Vocal Remix) (2007)
 Manian – Turn the Tide (ItaloBrothers New Voc Rmx) (2007)
 Dan Winter & Rob Mayth – Dare Me (ItaloBrothers New Voc Rmx) (2007)
 Manian feat. Aila – Heaven (ItaloBrothers New Voc Rmx) (2007)
 Cascada – Ready for Love (ItaloBrothers New Voc Rmx) (2006)
 Cerla vs. Manian – Jump (ItaloBrothers New Voc Rmx) (2006)

Russelåter
 Tittel Russ Utgivelsesår «Pandora 2012»  2012 «Luminous Intensity 2013»  2013 «Hasselhoff 2017» Nesbrurussen 2017 2017 «Fiction Squad» Steinkjerrussen 2017 2017

 Referanser 

 Eksterne lenker 



Kategori:Tyske musikkgrupper
Kategori:Artister innen elektronisk musikk